**DIRECȚIA TRANSPORT AERIAN**

 **Nr. 6981**

 **Data: .................**

**REFERAT DE APROBARE**

**1.** Pentru activităţile prestate, Autoritatea Aeronautică Civilă Română R.A. (AACR) aplică tarifele aprobate prin *Ordinul ministrului transporturilor și infrastructurii* *nr. 1.305/2012 privind aprobarea tarifelor percepute de „Autoritatea Aeronautică Civilă Română” pentru efectuarea activităţilor prevăzute la art. 6 alin. (2) lit. a) din Hotărârea Guvernului nr. 405/1993 privind înființarea Autorității Aeronautice Civile Române.*

**2**. Potrivit art. XXXVI din OUG nr. 156/2024privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea şi completarea unor acte normative, precum şi pentru prorogarea unor termene:

*”(1) Pentru anul 2025, operatorii economici cărora li se aplică prevederile art. 9 alin. (1) lit. b) şi alin. (3) din Ordonanţa Guvernului nr. 26/2013, aprobată cu completări prin Legea nr. 47/2014, cu modificările şi completările ulterioare, au obligaţia de actualizare a tarifelor şi taxelor pe care le obţin din activitatea de bază, cu cel puţin rata anuală a inflaţiei pentru anul 2024 faţă de ultima actualizare a acestora cu excepţia situaţiilor în care creşterile anuale de tarife şi taxe au fost superioare ratei anuale a inflaţiei.*

*(2) Prevederile alin. (1) nu se aplică taxelor şi tarifelor stabilite prin reglementări europene sau reglementări naţionale în aplicarea reglementărilor europene”.*

**3.** Având în vedere dispozițiile art. XXXVI din O.U.G. nr. 156/2024, cu adresa nr. 7323/04.03.2025 AACR a solicitat majorarea tarifelor prestate cu 5,6%, nivelul ratei inflației comunicat de INS pentru anul 2024.

**4.** Excepție de la prevederile art. XXXVI din O.U.G. nr. 156/2024alin. (1) fac tarifele prevăzute la Cap. 8 *Supervizarea furnizării serviciilor de navigaţie aeriană, a managementului spaţiului aerian şi a managementului fluxurilor de trafic aerian în fir Bucureşti*  din Ordinul MTI nr. 1305/2012. Aceste tarife sunt stabilite în conformitate cu mecanismele prevăzute în Regulamentul de punere în aplicare (UE) 2019/317 al Comisiei din 11 februarie 2019 de instituire a unui sistem de performanță și de tarifare în cadrul cerului unic european și de abrogare a Regulamentelor de punere în aplicare (UE) nr. 390/2013 și (UE) nr. 391/2013 şi Planul de performanță pentru RP4 adoptat de MTI prin Nota nr. 37329/ 30.09.2024.

De asemenea nu a fost modificat tariful pentru ,,*Supravegherea menținerii obiectivelor* *necesare siguranței pasagerilor pe aeroporturi”,* prevăzut la pct. 9.3.2 din anexa la OMTI nr. 1305/2012, având în vedere necesitatea:

1. analizării creșterii încasărilor AACR, din aplicarea acelui tarif, în 2024 comparativ cu 2023;
2. corelării cu tariful aprobat prin OMTI nr.7/2014;
3. analizării impactului asupra tarifelor practicate de companiile aeriene.

**5.** În ceea ce privește celelalte tarife stabilite prin OMTI nr. 1305/2012, acestea nu au suferit creșteri anuale/actualizări cu nivelul ratei inflației.

Faţă de cele prezentate, a fost întocmit proiectul anexat de Ordin al ministrului transporturilor și infrastructurii pentru modificarea anexei la *Ordinul ministrului transporturilor și infrastructurii nr.1305/2012 privind aprobarea tarifelor percepute de „Autoritatea Aeronautică Civilă Română” pentru efectuarea activităţilor prevăzute la art. 6 alin. (2) lit. a) din Hotărârea Guvernului nr. 405/1993 privind înființarea Autorității**Aeronautice Civile Române*,pe care îl propunem spre aprobare.

Director

Mihail IONESCU

 Întocmit,

 Mihai Bocșe - consilier superior